stanford-oval/wikipedia huggingface dataset:
WasaGroup

| WasaGroup Oy |
| --- | --- |
Toimitusjohtaja:  Timo Pahkala
Kotipaikka:  Vaasa
Toimiala:  rakentaminen, rakennussuunnittelu, konevuokraus
Liikevaihto:  68 milj. euroa (2017)
Henkilöstö:  101 (2017)
Tytäryhtiöt:  WasaCon Oy, WasaPlan Oy, WasaTrade Oy
Omistaja:  Ari Tyynismaa, Jani Peräsarka
Kotisivu:  www.wasagroup.fi
Infobox OKVirheellinen NIMI-arvo: 
WasaGroup on kiinteistö- ja rakennusalan konserni, johon kuuluvat suunnittelutoimisto WasaPlan, rakennusyhtiö WasaCon sekä konevuokrausta harjoittava WasaTrade. WasaGroupiin on kuulunut myös vuonna 2011 perustettu teräsrakentamisen WasaSteel, josta on luovuttu vuonna 2017. Myös WasaCon Kokkola -tytäryhtiöstä on luovuttu vuonna 2017. Loppuvuodesta 2021 WasaGroupin toimitusjohtajaksi nimitettiin Timo Pahkala.
Historia

WasaCon on osallistunut Kokkolan keskustakorttelin suunnittelukilpailun voittaneeseen DoReMi-suunnitelmaehdotukseen.
Liikevaihto

Vuonna 2016 WasaGroupin liikevaihto oli 66 miljoonaa euroa. WasaGroup tavoittelee 100-120 miljoonan euron vuotuista liikevaihtoa.
Kiinteistökehitysrahastot

WasaGroup hallinnoi WGF-nimisiä kiinteistökehitysrahastoja.
Kohteita

Vaasan Sähkön uusi pääkonttori Vaasassa
Hietalahden Elisa Stadion -jalkapallostadion Vaasassa
Alangon alueen kauppakokonaisuus Lapualla
Powergate II -toimistorakennus Vaasassa
Scandic-hotelli Vaasassa
Ammatti- ja lukiokoulutuksen yhteinen kampus Kurikassa
Sievin terveysasema ja liikekeskus
GreenStar Hotelsin hotelli Vaasassa
DB Schenkerin logistiikkakeskus Liedossa
Kohteita > Suunnitteilla

Kivihaan finanssikeskus Kivikiila Vaasassa
Kivihaan Kvartsikadun liike- ja toimistotilat Vaasassa
Galleria

Vaasan sähkön uusi pääkonttori Vaasassa
Elisa Stadion -jalkapallostadion Vaasassa
Uuden valtakunnan historia

Uuden valtakunnan historia käsittää muinaisen Egyptin Uuden valtakunnan ajan eli 18., 19. ja 20. dynastiat.
18. dynastia > Ahmosen ja Amenhotep I:n hallituskaudet

(n. 1550–1504 eaa.)
Hyksot karkotetaan maasta ja hallinto palautetaan egyptiläiselle faaraolle.
Nubia ja Palestiina liitetään osaksi Egyptiä.
Amon-jumalasta tulee valtakunnan pääjumala ja Amonin pappien valta kasvaa.
Taide muuttuu naturalistisemmaksi.
Biologinen tietymys kehittyy.
Shadouf otettiin käyttöön.
Libyalaiset valtaavat Ala-Egyptin, mutta Amenhotep I onnistuu karkottamaan heidät.
Amenhotep johtaa joukkonsa Nubiaan, jossa hän lyö Nubian armeijan.
Karnakin temppeliä laajennetaan.
18. dynastia > Thutmosis I:n hallituskausi

(n. 1504–1492 eaa.)
Thutmosis I aloittaa uuden hautaustavan erottamalla kuolintemppelinsä haudastaan ja rakennuttamalla ensimmäisen haudan Kuninkaiden laaksoon.
Nubiassa puhjennut kapina kukistetaan. Thutmosis tappaa nubialaisen kuninkaan ja ripustaa hänet voitonmerkiksi laivansa keulaan palatessaan Thebaan.
Egypti laajenee Niilin kolmannelle kataraktille saakka.
Kaiverretut puulusikat tulevat laajalti käyttöön (kahva kaiverrettiin usein alastoman naisen muotoon).
18. dynastia > Thutmosis II:n ja Hatšepsutin hallituskaudet

(n. 1492–1458 eaa.)
Pyramidien rakentaminen lopetetaan. Hautoja aletaan vartioida ja muumioita siirrellään haudasta toiseen.
Puntin maahan (Somalia) lähetetään ensimmäiset retkikunnat.
Lasiastioiden valmistus yleistyy.
Nubiassa puhjennut kapina kukistetaan.
Thutmosis häätää ryöstelevät beduiinit pois Egyptistä.
Nubiaan lähetetään useita retkikuntia etsimään kultaa, hopeaa ja kuparia.
Thutmosiksen kuoltua Hatšepsut nousee Egyptin historian toiseksi naispuoliseksi faaraoksi.
Laivojen valmistus kehittyy; uudet laivatyypit ovat jopa 50 metriä pitkiä, melko kapeita. Myös hyttejä lisätään laivoihin.
Hatšepsut rakennuttaa kuolintemppelinsä Deir el-Bahriin (Djeser djeseru, pyhimmistä pyhin), sekä rakentaa useita pienempiä temppeleitä ja korjaa hyksojen aiheuttamia tuhoja.
Pronssista valmistetut sahat otetaan käyttöön.
Elohopea "keksitään".
Ulkomaankauppa kasvaa huomattavasti.
Karnakin ja Luksorin temppeleitä sekä Amonin temppeliä Medinet Habussa laajennetaan.
Mirhamipuun taimia tuodaan Puntin maasta istutettavaksi Egyptiin.
18. dynastia > Thutmosis III:n hallituskausi

(n. 1479–1425 eaa.)
Hatšepsut pitää ylimmän vallan itsellään tehden Thutmosiksesta vain nimellisen hallitsijan.
Hatšepsutin kuoltua Thutmosis käskee tuhota kaikki Hatšepsutia kuvaavat reliefit ja maalaukset.
Amonin temppeliin Karnakissa kaiverretaan reliefi, joka kuvaa egyptiläisten voittoa aasialaiskansoista.
Palestiina ja Syyria liitetään Egyptiin. Syyrialaisten aatelisten kapina tukahdutetaan ja seitsemän aatelisen ruumiit asetetaan esille Thebaan ja Napataan.
Egyptin valtakunta laajenee ensimmäistä kertaa Eufrat-joen länsipuolelle.
Thutmosis III pystyttää kaksi obeliskiä Heliopoliihin (nykyään nämä niin kutsutut Kleopatran neulat sijaitsevat Lontoossa ja New Yorkissa)
Köysien punomista varten laaditaan ohjeet.
Palkeet korvaavat puhallusputket hiilloksen kuumentamisessa.
Raudan valamisen taito kehittyy. Raudasta valetaan jo suuriakin esineitä.
Obeliskejä käytetään aurinkokelloina ja kalentereina.
Thutmosis III valmistuttaa itselleen kannettavan aurinkokellon.
Armeija ottaa käyttöön kevyemmät hevosvetoiset sotavaunut.
Senusret III:n kanaali raivataan avoimeksi.
18. dynastia > Amenhotep II:n hallituskausi

(n. 1427–1400 eaa.)
Horemakhetin temppeli Gizassa valmistuu.
Karnakin temppeliä laajennetaan.
Suhteet babylonialaisiin ja heettiläisiin parantuvat.
18. dynastia > Thutmosis IV:n hallituskausi

(n. 1400–1390 eaa.)
Thutmosis kaivauttaa Gizan sfinksin esiin hiekasta.
Nubiassa puhjennut kapina kukistetaan.
Thutmosis saattaa valmiiksi Thutmosis III:n aloittaman obeliskin.
18. dynastia > Amenhotep III:n hallituskausi

(n. 1390–1352 eaa.)
Kauppa naapurivaltioiden kanssa kasvaa.
Keskivaltakunnan taiteelliset tyylisuuntaukset hylätään ja tilalle otetaan luonnollisempi aasialaisia vaikutteita saanut tyyli.
Amenhotep nostaa Aton-jumalan merkittävämpään asemaan.
Seemiläisiä paimenia muuttaa Egyptiin.
Brugschin papyrus laaditaan. Se sisältää teorioita hengityselimien toiminnasta.
Kanoja aletaan käyttää kotieläiminä.
Peruukit tulevat muotiin hovin ja aateliston keskuudessa.
Kaksirenkainen nahalla verhoiltu sotavaunu otetään käyttöön.
Amenhotep julistautuu heb sed-juhlansa aikana jumalaksi ja siirtää osan hallitustehtävistään pojalleen Akhenatenille.
18. dynastia > Akhenatenin hallituskausi

(n. 1352–1336 eaa.)
Akhenaten perustaa uuden kaupungin, Akhetatenin, Tell-el-Amarnaan.
Akhenatenin vallankumouksellinen uskonnon- ja yhteiskunnanmuutos kokee suurta vastustusta armeijan ja papiston taholta.
Kaikki jumalat Atonia lukuun ottamatta kielletään (erityisesti Amon).
Atonin temppeleitä rakennetaan ympäri maata.
Akhenaten vahvistaa suhteitaan naapurikansoihin (erityisesti Mitannin maahan) mm. poliittisilla avioliitoilla sekä runsailla määrillä erilaisia lahjoja.
Kirjeenvaihto Babylonian, Assyrian, Mitannin, Palestiinan, Syyrian, Kyproksen, Kreetan ja heettiläisten kanssa lisääntyy. Kirjeet arkistoidaan Akhetatenin arkistoon savitauluihin.
18. dynastia > Tutankhamonin hallituskausi

(n. 1336–1327 eaa.)
Tutankhaton muuttaa nimensä Tutankhamoniksi todistaakseen Amonin papeille kunnioittavansa Amonia.
Amonin papit painostavat Tutankhamonia palaamaan Thebaan ja palauttamaan Amonin palvonnan.
Horemheb pysäyttää Heettien etenemisen Syyriassa.
Amon nostetaan takaisin ylimmäksi jumalaksi.
Akhenatenin ajan taiteellista suuntausta jatketaan, mutta vähemmän radikaalisti.
Tutankhamon kuolee nuorena. Joidenkin teorioiden mukaan hänet murhataan, mutta siitä ei ole näyttöä.
18. dynastia > Ayn hallituskausi

(n. 1327–1323 eaa.)
Alkuperäisen uskonnon palautus saatetaan loppuun.
18. dynastia > Horemhebin hallituskausi

(n. 1323–1295 eaa.)
Armeijan ylipäällikkö Horemheb julistautuu faaraoksi.
Horemheb jatkaa alkuperäisuskonnon palauttamista ja tuhoaa Akhenatenin, Tutankhamonin ja Ayn nimet kuningasluettelosta.
Amon, Ra ja Ptah nostetaan jumalista korkeimmiksi.
Taiteen tyylisuuntaus palautetaan Amarna-kautta edeltävään muotoonsa.
Memfiksestä tulee uusi hallinnollinen pääkaupunki.
19. dynastia > Ramses I:n hallituskausi

(n. 1295–1294 eaa.)
Ramses rakentaa loppuun Horemhebin aloittamana Karnakin temppelin toisen pylonin.
Ramseksen poika ja seuraaja Seti I toimii kanssahallitsijana. Hän johtaa useita sotilasoperaatiota mm. Syyrian palauttamiseksi kokonaisuudessaan Egyptin hallintaan.
19. dynastia > Seti I:n hallituskausi

(n. 1294–1279 eaa.)
Seti hyökkää Lähi-itään 60 000 miehen voimin.
Syyrialaisia kaupunkeja uudelleenmiehitetään.
Palestiina ja Damaskos liitetään takaisin Egyptiin.
Seti neuvottelee rauhaa heettiläisten kanssa.
Karnakin temppeliä laajennetaan.
Seti rakennuttaa suuren hautatemppelin Abydokseen.
19. dynastia > Ramses II:n hallituskausi

(n. 1279–1213 eaa.)
Papisto kasvattaa vaikutustaan. Faarao kuvataan usein polvistumassa jumalien edessä (Vanhan valtakunnan aikana jumalat palvelivat faaraota ja Keskivaltakunnan aikana ne olivat samanarvoisia).
Reliefeistä tulee idealistisia ja koristeellisia.
Ramses viimeistelee Seti I:n hautatemppelin Abydoksessa ja saattaa loppuun Setin aloittamat muutostyöt Karnakin temppelissä
Apis-härkiä aletaan muumioida Sakkarassa.
Unien tulkinnasta tulee merkittävä osa sairauksien diagnosointia.
Vesikellot otetaan käyttöön.
Ramses valmistuttaa reliefin, joka kuvaa häntä kasaamassa heeteiltä irtileikattuja käsiä.
Karnakin sfinksikuja valmistuu.
Ramses aloittaa sotilasoperaationsa heettejä vastaan. Joukot ottavat yhteen Kadešissa. Vaikka Ramses voittaa taistelun, Kadeš ja Syyria pysyvät heettien hallinnassa.
Kuudenkymmenen vuoden sotimisen jälkeen Egypti solmii rauhansopimuksen heettien kanssa.
Ramses ottaa heettiläisen prinsessan vaimokseen.
Ramses rakennuttaa useita valtavia patsaita, jotka kuvaavat häntä itseään.
Kuningatar Nefertarin hauta louhitaan Kuningattarien laaksoon.
Kirjallisuudesta tulee kansantajuisempaa. Erilaiset sadut, tarinat, rakkausrunot ja sodankuvaukset kasvattavat suosiotaan.
Ramses rakennuttaa valtavan temppelin Abu Simbeliin Nubiaan. Temppelin etusivua koristaa neljä jättimäistä Ramseksen patsasta.
Abydoksen temppelin reliefeihin kuvataan realistisia taistelukohtauksia.
Niilin ja Punaisenmeren yhdistävä kanava valmistuu.
Nubian kultakaivoksista laaditaan kartta.
Kullan laatua aletaan arvioida eräänlaisilla koetinkivillä.
Egyptiläiset retkikunnat löysivät uusia saaria (mahdollisesti Kanariansaaret) tutkiessaan Afrikan rannikkoa.
Enemmistö armeijasta ei ole egyptiläistä syntyperää (n. 60 %).[lähde? ] Sotavaunutaistelijoista tulee eliittijoukko.
Papyruksella, kullalla, kankailla, maissilla ja koriste-esineillä käydään kauppaa naapurivaltojen kanssa.
Pohjoisesta tuodaan maahan hevosia, sotavaunuja, puuta, öljyä, olutta, viiniä, karjaa, kuparia ja hopeaa. Etelästä tuodaan suitsuketta, norsunluuta, eebenpuuta, leopardin nahkoja ja kultaa.
19. dynastia > Merenptahin hallituskausi

(n. 1213–1203 eaa.)
Merenptah kukistaa Syyriassa ja Palestiinassa alkavan kapinan nopealla, ennakoidulla hyökkäyksellä.
Libyalaiset ja merikansat yrittävät murtaa Egyptin rajoja Niilin suistossa kuitenkaan onnistumatta siinä.
Nubiassa puhkeamaisillaan ollut kapina kukistetaan.
Merenptah ylläpitää Ramses II:n heettien kanssa solmimaa rauhansopimusta. Heettien kärsiessä kadosta, Merenptah lähettää heille viljaa.
Merenptah rakennuttaa kuolintemppelinsä Thebaan, Memnonin kolossin taakse. Rakennusmateriaalina käytetyn kiven hän ottaa Amenhotep III:n kuolintemppelistä.
Abydokseen ja Denderaan rakennetaan uusia temppeleitä.
Ensimmäinen maininta israelilaisista.
Merenptahin kuolema aiheuttaa laajoja levottomuuksia.
19. dynastia > Amenmessen hallituskausi

(n. 1203–1200 eaa.)
Amenmesse viimeistelee joitakin kesken jääneitä rakennuksia.
19. dynastia > Seti II:n hallituskausi

(n. 1200–1194 eaa.)
Siinain kaivoksilla puhjennut kapina taltutetaan.
Seti ottaa Amenmessen rakennuksia haltuunsa ja korvaa Amenmessen nimen omallaan.
Ramses II:n hallituskauden aikana kesken jääneet rakennukset viimeistellään.
Seti väittää laatimissaan kirjoituksissa rakennuttaneensa lukuisia temppeleitä, joista ei ole löydetty mitään todisteita.
19. dynastia > Tausretin ja Siptahin hallituskaudet

(n. 1194–1186 eaa.)
Tausret toimii kanssahallitsijana Siptahin nuoren iän vuoksi.
Siptahin haudasta (KV47) pyyhitään hänen nimensä.
Tausret hallitsee faaraona.
Kansleri Bay palauttaa Siptahin nimen hänen hautansa seinille.
20. dynastia > Setnakhtin hallituskausi

(n. 1186–1184 eaa.)
Rauta on korvannut pronssin jo lähes täysin.
Intian valtamerelle lähetetään retkikuntia jopa 67 metriä pitkissä aluksissa.
Hanhia aletaan kasvattaa maatiloilla.
Setnakhtin haudan kaivu Kuninkaiden laaksossa keskeytyi hautakäytävän osuessa Amenmessen hautaan. Setnakht otti Tausretin haudan omaan käyttöönsä.
20. dynastia > Ramses III:n hallituskausi

(n. 1184–1153 eaa.)
Amenmopen Viisauden kirja sisältää monia raamatun sananlaskujen kanssa lähes identtisiä kertomuksia.
Ramses III rakennuttaa kuolintemppelinsä Medinet Habuun.
Ramses lahjoittaa runsaasti lahjoja useille eri temppeleille.
Karnakin ja Luksorin temppeleitä laajennetaan.
Merikansat tuhoavat heettien valtakunnan ja uhkaavat myös Egyptiä. Ramses pysäyttää merikansojen etenemisen ja tuhoaa heidän armeijansa.
Virkamiesten korruptio kasvaa.
Theban lähellä sijaitsevan kuninkaallisten hautoja valmistavan käsityöläiskylän Deir el-Medinen (Set Maat, totuuden paikka) työntekijät menevät lakkoon (maailman ensimmäinen tunnettu lakko).
Ramses III murhataan.
20. dynastia > Ramses IV:n hallituskausi

(n. 1153–1147 eaa.)
Ramses IV yrittää rakentaa itselleen Ramses II:n hautaa vastaavan haudan. Hän tuplaa Deir el-Medinassa työskentelevien käsityöläisten määrän.
Retkikunta lähetetään Wadi Hammanatin louhokselle.
Ramses valmistuttaa Harris papyruksen kunnioittaakseen isäänsä, Ramses III:sta, listaamalla hänen saavutuksensa.
Valta alkaa siirtyä keskushallinnolta lääninherroille.
20. dynastia > Ramses V:n hallituskausi

(n. 1147–1143 eaa.)
Elefantinen papit tekevät suuren talousrikoksen. Rikoksen tutkinnasta laaditaan raportti Torinon papyrukseen.
Ramseksella oli kuollessaan isorokko sekä huomattavan suuri päävamma. On mahdollista että Ramseksen seuraajansa, Ramses VI järjesti Ramseksen kuoleman.
20. dynastia > Ramses VI:n hallituskausi

(n. 1143–1136 eaa.)
Viljasatoa kohtaa laaja-alainen kato.
20. dynastia > Ramses VII:n hallituskausi

(n. 1136–1129 eaa.)
-
20. dynastia > Ramses VIII:n hallituskausi

(n. 1129–1126 eaa.)
-
20. dynastia > Ramses IX:n hallituskausi

(n. 1126–1108 eaa.)
Theban nekropolin hautoja ryöstetään. Itä-Theban kaupunginjohtaja, Paser, aloittaa tutkimukset, joiden tarkoituksena on todistaa Länsi-Theban kaupunginjohtajan, Paweraan, syyllisyys. Paset ei onnistu keräämään tarpeeksi todistusaineistoa Paweraa vastaan. Pian syytteiden jättämisen jälkeen Paser katoaa.
Diplomaattisia retkikuntia lähetetään kaukomaihin.
20. dynastia > Ramses X:n hallituskausi

(n. 1108–1099 eaa.)
Egyptin luhistuminen jatkuu.
Ramses on viimeinen faarao, jonka hallituskaudella Nubia on yhä Egyptin hallinnassa.
20. dynastia > Ramses XI:n hallituskausi

(n. 1099–1069 eaa.)
Ramseksen hallituskaudella Egyptin valtakunta ajautuu kaaokseen.
Amonin ylipappi Amenhotep erotetaan.
Hautoja ryöstetään ympäri Thebaa.
Ramseksen 19. hallitusvuonna armeijan riveistä noussut sotilas, Herihor, onnistuu palauttamaan jonkinasteisen järjestyksen valtakuntaan. Herihor nimitetään uudeksi Amonin ylipapiksi.
Herihor alkaa siirtää valtaa Ramsekselta itselleen.
Herihorin ajauduttua riitoihin Nubian varakuninkaan, Pinhasyn, kanssa. Herihor karkottaa Pinhasyn Thebasta. Heidän välinen sotansa ajaa Egyptin sisällissotaan ja erottaa Ylä-Egyptin ja Ala-Egyptin omiksi valtioikseen.
Ramses jatkaa nimellisenä hallitsijana, vaikka todellinen valta on Herihorilla.
20. dynastia ja Uusi valtakunta päättyy Ramses XI:n kuolemaan.
William David Sanders

William David "Dave" Sanders (22. lokakuuta 1951 – 20. huhtikuuta 1999) oli yhdysvaltalainen tietotekniikan opettaja Columbinen lukiossa, Coloradossa. Hän toimi myös tyttöjen koripallo -ja softballjoukkueen valmentajana. Sanders tuli tunnetuksi evakuoidessaan yli 100 oppilasta koulussa sattuneessa verilöylyssä. Hän kuitenkin kuoli samana päivänä ehtimättä pelastaa itseään. Hän oli 47-vuotias.
Kun ampujat saapuivat, kahvila oli melkein tyhjä. Sanders kiiruhti yläkertaan pelastamaan oppilaita piilottamalla heitä luokkahuoneisiin, kunnes Dylan Klebold ampui häntä takaaltapäin. Hän osui Sandersiä rintaan, olkapäihin, päähän ja kaulaan. Kaksi opettajaa raahasi hänet kemianluokkaan, missä hän kuoli verenhukaan ehtimättä saada apua.
Sandersistä tuli kuolemansa jälkeen koulun sankari ja koulun koripallojoukkue nimettiin hänen mukaansa.
Voutila

Voutilan sijainti Hämeenlinnassa.
Voutila on Hämeenlinnan 25. kaupunginosa ja se muodostaa yhden kaupungin läntisistä asuinalueista. Siihen kuuluvat Nummi, Jukola, Myllyoja ja itse Voutila. Voutila rajautuu Ahveniston, Kankaantaustan, Hattelmalan, Luolajan, Loimalahden ja Vuorentaan kaupunginosiin.
Voutila koostuu kahdesta lähiöstä sekä pientaloalueista. Suurin osa Nummesta ja Jukolasta on rakennettu 1970-90-luvuilla. Voutilassa on kirjasto, seurakuntakeskus, päiväkoteja ja siellä toimii kaksi koulua, joista toinen on Jukolan koulu. Vuonna 2016 suljetun Nummen koulun tilalle rakennettiin vuosina 2016-2018 Nummikeskus, jonne muuttivat neuvola, kirjasto ja elokuussa 2018 Nummen yhtenäiskoulu.
Kauppoja löytyy Jukolasta ja Nummelta, myös pubeja on kaksi: Iloinen kulkija ja Jukolan Jussi.
Voutilasta keskustaan on noin kolme kilometriä.
Jukola
Nummea (2017)
Tuomas Eerola

Tuomas Eerola (s. 27. maaliskuuta 1971 Kangasala) on suomalainen musiikkitieteilijä. Hän valmistui Jyväskylän yliopistosta filosofian maisteriksi 1997 pääaineenaan musiikkitiede. Jatko-opintoja hän suoritti Leicesterin yliopistossa, Isossa-Britanniassa (1999–2000) sekä monitieteisessä Pythagoras-tutkijakoulussa (2000–2003). Hän väitteli filosofian tohtoriksi vuonna 2003 (Jyväskylän yliopisto) ja hänen musiikin havaitsemista käsittelevä väitöskirjansa palkittiin samana vuonna Jyväskylän yliopiston humanistisen tiedekunnan parhaana. Eerola on toiminut vuodesta 1997 lähtien eri tehtävissä Jyväskylän yliopiston musiikin laitoksella. Eerola on monitieteisen musiikintutkimuksen huippututkimusyksikön sekä Musiikin tutkimuksen valtakunnallisen tohtoriohjelman johtoryhmän jäsen. Hän on edistänyt tieteenalaansa Suomen musiikkitieteellisessä seurassa eri rooleissa vuosina 1999–2011. Vuonna 2011 Eerolalle myönnettiin Jyväskylän yliopiston tieteellisen tiedon julkistamispalkinto. Eerolan erityisalaa on musiikkipsykologia, erityisesti musiikki ja tunteet, musiikin havaitseminen sekä musiikki ja liike. Hänen yli 100 julkaisua löytyy helpoimmiten Google Scholar -palvelusta.
Hän toimi musiikkitieteen professorina Jyväskylän yliopiston musiikin laitoksella vuosina 2010-2017. Vuodesta 2013 lähtien Eerola on työskennellyt musiikkipsykologian professorina Englannissa, Durhamin yliopiston musiikin laitoksella.
Volotea

| Volotea |
| --- | --- |

 IATA: V7  –  ICAO: VOE 
Kutsukoodi:  VOLOTEA
Perustettu:  2011
Laivaston koko:  41
Kohteiden määrä:  72
Tunnuslause:  Your Wings
Solmukohdat:   Asturian lentoasema  Ateenan kansainvälinen lentoasema  Bilbaon lentoasema  Bordeaux-Mérignacin lentoasema  Cagliarin lentoasema  Genovan lentoasema  Nantesin kansainvälinen lentoasema  Palermon lentoasema  Provencen lentoasema  Strasbourgin lentoasema  Toulouse-Blagnacin lentoasema  Verona-Villafrancan lentoasema 
Kotipaikka:  Barcelona, Espanja
Yhtiön sivut:  www.volotea.com
Volotea (IATA: V7, ICAO: VOE, kutsukoodi: VOLOTEA) on espanjalainen halpalentoyhtiö. Sen kotipaikka on Barcelona, ja sillä on solmukohtia Espanjassa, Italiassa ja Ranskassa. Se perustettiin vuonna 2011, ja se aloitti toimintansa 5. huhtikuuta 2012.
Laivasto

Laivaston keski-ikä elokuussa 2022 on 15,8 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A319-100 | 20 | — |  |
| Airbus A320-200 | 21 | — |  |
| Yhteensä | 41 | 0 |  |
Laivasto > Laivastohistoria

Toimintansa aikana Volotea on käyttänyt seuraavia lentokoneita:
1 Airbus A320-200
19 Boeing 717-200
2 Boeing 737-500
Airbus A319-100
Boeing 717-200
Volotean pääkonttori
Aiheesta muualla

Kuvia tai muita tiedostoja aiheesta Volotea Wikimedia Commonsissa
Volotean Airbus A319-100 laskeutumassa Faron lentoasemalle.
Tuomas Erfurtilainen

Tuomas Erfurtilainen oli kahden eri koulun Magister Regens (pääopettaja) ja rehtori Erfurtissa 1300-luvun alkupuolella. Hän tuli tunnetuksi skolastista filosofiaa ja myöhäisantiikin kieliopin mallia yhdistävän spekulatiivisen kieliopin teoreetikkona. Hänen elämästään ei tiedetä juuri mitään, koska häntä ei mainita keskiaikaisissa lähteissä. Kaikki tiedot hänestä ovat peräisin hänen omista säilyneistä kirjoituksistaan. Hänen oletetaan syntyneen joko Erfurtissa tai Ockhamissa Englannin Surreyssa; myöhemmät tutkijat ovat yrittäneet päätellä vastausta hänen latinansa virheiden perusteella. Hänen tiedetään opiskelleen Pariisissa, luultavasti yhdessä toisen tunnetun modistin, Siger de Courtrain kanssa.
Tuomaan tunnetuin anti kielitieteelle on hänen Aristoteleen neljään syyhyn perustuva täyden lauseen määritelmänsä. Lause on täysi (täydellinen), jos:
sanat kuuluvat oikeisiin kieliopillisiin luokkiin (materiaalinen ehto)
sanat järjestyvät oikeiksi rakenteiksi (formaalinen ehto)
sanojen suhteet toisiinsa on ilmaistu oikein kieliopillisin tunnuksin, jotka rakenne asettaa ja joita mieli vaatii (aikaansaava ehto)
lause ilmaisee täydellisen ajatuksen (finaalinen ehto)
Ehdoista lähinnä viimeinen on jäänyt elämään pedagogisiin kielioppeihin lauseen yleisenä määritelmänä.
Tuomas Celanolainen

Tuomas Celanolainen
Tuomas Celanolainen (ital. Tommaso da Celano, n. 1200 Celano, Abruzzo – 1270 Tagliacozzo) oli italialainen fransiskaanimunkki, joka tunnetaan erityisesti kolmen Fransiskus Assisilaisen elämää käsittelevän kirjan kirjoittamisesta, jonka paavi Georgius IX tilasi häneltä.  Häntä pidetään myös "Dies irae" -runon, eli requiem-messun sequentia-osan, kirjoittajana.
Tuomas Celanolainen oli yksi ensimmäisistä fransiskaaniveljistä ja liittyi järjestöön jo vuoden 1215 tienoilla ja  tunsi Fransiskus Assisilaisen henkilökohtaisesti. Tuomas Celanolainen lähetettiin Saksaan edistämään liikettä ja hänestä tuli 1223 "Wormsin, Mentzin ja Kölnin luostareiden kustos ja myöhemmin Reinin piirien ainoa kustos"  "ainoa vartija" (lat. custos unicus) alueella.  Hän palasi joidenkin vuosien päästä takaisin Italiaan, missä vietti elämänsä viimeiset vuodet klarissalaisluostarin rippi-isänä Tagliacozzossa.
Tzannís Tzannetákis

| Tzannís Tzannetákis> Τζαννής Τζαννετάκης.Kreikan pääministeri |
| --- | --- |
 Tzannetákiksen hallitus 2. heinäkuuta 1989 – 12. lokakuuta 1989  
Presidentti:  Chrístos Sartzetákis
Edeltäjä:  Andréas Papandréou
Seuraaja:  Ioánnis Grívas
Henkilötiedot
Syntynyt: 13. syyskuuta 1927 Gýtheio, Kreikka
Kuollut: 1. huhtikuuta 2010 (82 vuotta) Ateena, Kreikka
Tiedot
Puolue:  Uusi demokratia
Tzannís Tzannetákis (kreik. Τζαννής Τζαννετάκης, 13. syyskuuta 1927 Gýtheio, Kreikka – 1. huhtikuuta 2010 Ateena, Kreikka) oli kreikkalainen poliitikko. Hän toimi Kreikan pääministerinä 2. heinäkuuta 1989 – 12. lokakuuta 1989.